Uppeldi og menntun - 16.02.2007 , Blaðsíða 11 MAR ÍA STE INGR ÍMSDÓTT I R 11 nýliðinn þarf að læra á stuttum tíma en þrátt fyrir mikið álag og þreytu geti hann sýnt áhuga á að gera vel . Þriðja tímabilið nefnir Moir vonbrigði ( disillusionment ) . Þá fer vinnuálagið að hafa áhrif á nýliðann ; honum finnast skuldbindingar of miklar og hlutirnir ekki ganga eins og væntingar hans stóðu til . Óöryggi um eigin framgang og metnað gerir vart við sig og leiðir jafnvel til lægra sjálfsmats og efa um eigið ágæti . Tímabil sem algengt er að hefjist í janúar , eftir jólafrí , kallar Moir að eflast á ný ( rejuvenation ) . Þá kviknar nýr neisti hjá nýliðum og þeir líta af meiri skilningi og raunsæi á starfið . Þeir hafa líka öðlast aukið öryggi og færni til að takast á við verk - efnið og ýmsa þætti sem tengjast því . Moir segir að á þessu tímabili fari nýliðarnir að huga meira en áður að námskránni , kennsluaðferðum og skipulagi kennslunnar til lengri tíma . Þegar líður að því að skólaári ljúki hefst tímabil íhugunar ( reflection ) þar sem nýju kennararnir horfa til liðins tíma og meta hvað gekk vel og hvað gekk miður . Þeir fara að líta til framtíðar og gera áætlanir um næsta skólaár . Þar með hefst tímabil , líkt hinu fyrsta , þar sem þeir fara að gera sér væntingar til starfsins á ný ( sjá mynd 1 ) . Mynd 1 ? Tilfinningatímabil kennara á fyrsta starfsári ( Moir 1999 : 21 ) . Verðandi kennarar gera sér ákveðnar hugmyndir um það hvernig starfið verði og iðulega eru þær ekki á rökum reistar . Þeim hættir til að sjá hlutverk kennarans í hill - ingum og eiga sér oft fyrirmyndir frá eigin skólagöngu . Margir ganga inn í starfið með löngun til og áhuga á að hafa áhrif á gang mála , jafnvel að geta mótað framtíðina með vinnu sinni sem kennarar ( Moir , 1999 ) . Schriever ( 1999 ) segir að smátt og smátt renni það upp fyrir hinum nýja kennara hver raunveruleiki starfsins sé . Ábyrgðin sem í því felist og glíman við kennsluna valdi honum áhyggjum og öll sú kunnátta og færni sem hann þarf að standa skil á fari að íþyngja honum . Hjá Hallford ( 1999 ) koma fram svipaðar hugmyndir um starfsþroska nýrra kenn - ara og hjá Moir . Hann byggir umfjöllun sína á Fuller frá 1969 , sem álítur að nýliðar í kennslu gangi í gegnum nokkur stig í starfsþroskaferlinu . Hallford segir að í fyrstu hafi nýliðinn áhyggjur af sjálfum sér , en því næst hugleiði hann faglegar væntingar og reyni að sætta sig við hlutina eins og þeir eru . Hann hugsi um eigin hæfni í starfi , samband sitt við nemendur , hafi áhyggjur af námsþörfum nemenda og að lokum nái hann því stigi að hann vilji hafa áhrif til góðs á nám nemenda sinna . Alls ekki sé víst að allir nýir kennarar upplifi þessi tímabil á fyrsta starfsári . Það skipti máli hvernig vinnustaðurinn taki á móti þeim . Ágúst Sept. Okt. Nóv. Des. Jan. Feb. Mars Apríl Maí Júní Júlí Eftirvænting Að halda velli Vonbrigði Að eflast á ný Íhugun Eftirvænting